Rūgtlapes
Rūgtlapes (latīņu: Saussurea) ir augu ģints kurvjziežu dzimtā. Ģintī klasificētas vairāk nekā 500 sugas, kuru dabiskais izplatības areāls ir Austrumāzijas, Eiropas un Ziemeļamerikas mērenajos un arktiskajos reģionos, ar vislielāko sugu daudzveidību Himalajos un Austrumāzijā. Latvijā sastopama viena suga — Igaunijas rūgtlape (Saussurea esthonica Baer ex Rupr. (syn. Saussurea alpina ssp. esthonica)).